## Odluka o reguliranju otplate zajma Svjetske banke za hitnu obnovu (3760 - HR) i kredita Hrvatske banke za obnovu i razvitak korištenih za obnovu ratom oštećenih objekata komunalne i vodnogospodarske i

### NN 131/2002 (12.11.2002.), Odluka o reguliranju otplate zajma Svjetske banke za hitnu obnovu (3760 - HR) i kredita Hrvatske banke za obnovu i razvitak korištenih za obnovu ratom oštećenih objekata komunalne i vodnogospodarske i

# VLADA REPUBLIKE HRVATSKE

2125

Na teme­lju
članka 30. stavka 2. Zakona o Vladi Republike Hrvatske (»Narodne novine«, broj
101/98, 15/2000 i 117/2001) i članka 28. Zakona o izvršava­nju Državnog proračuna
Republike Hrvatske za 2002. godinu (»Narodne novine«, broj 116/2001), Vlada
Republike Hrvatske je na sjednici održanoj 31. listopada 2002. godine donijela
s­ljedeću

## ODLUKU

### O REGULIRANJU OTPLATE ZAJMA SVJETSKE BANKE ZA HITNU OBNOVU (3760-HR) I KREDITA HRVATSKE BANKE ZA OBNOVU I RAZVITAK KORIŠTENIH ZA OBNOVU RATOM OŠTEĆENIH OBJEKATA KOMUNALNE I VODNOGOSPODARSKE INFRASTRUKTURE

I.

Ovlašćuju
se Hrvatske vode da iznos od 87,5 milijuna kuna koje su podmirile do 31.
prosinca 2001. godine i sredstva u iznosu 28,9 milijuna kuna koja će uplatiti u
2002. godini Hrvatskoj banci za obnovu i razvitak, na ime otplate iskorištenih
sredstava zajma Svjetske banke, teme­ljem dugova­nja 31 županijskih i grad­skih
komunalnih poduzeća (kraj­njih korisnika), ugovorima s kraj­njim korisnicima u
primjerenom roku (do kraja 2002. godine) re­guliraju, sukladno Zakonu o
financira­nju vodnog gospodarstva (»Narodne novine«, br. 107/95, 19/96 i
88/98), na način da tako uplaćena sredstva upišu kao svoje udjele u vlasništvu
tih pojedinih poduzeća – sekundarnih dužnika (kraj­njih korisnika) ili
komunalnih poduzeća gradova ili općina koje su se zadužile kao sekundarni dužnik
(Tablica 1.).

II.

Za neotplaćeni dio utrošenih sredstava zajma
(glavnice i kamate) Svjetske banke od 1. siječ­nja 2003. godine do kraja
otplate zajma u iznosu 162,3 milijuna kuna oslobađaju se da­lj­nje otplate
prema Hrvatskoj banci za obnovu i razvitak Hrvatske vode i sekundarni dužnici (kraj­nji
korisnici) zajma Svjetske banke iz točke I. ove Odluke, budući da se radi o
obnovi ratom nastalih šteta i što otplatu predmetnog zajma u cijelosti inače,
prema međunarodnom ugovoru sa Svjetskom bankom, podmiruje državni proračun
Republike Hrvatske. Hrvatske vode se ovlašćuju da u svojim poslovnim
evidencijama, zak­ljučno s 31. prosincem 2002. godine, isk­ljuče iz dugoročnih
obveza neotplaćeni iznos zajma Svjetske banke i kredita Hrvatske banke za
obnovu i razvitak, vezanih uz Projekt hitne obnove.

III.

Zadužuje se Ministarstvo financija da s Hrvatskom
bankom za obnovu i razvitak, Hrvatskim vodama i poslovnim bankama dopunskim
ugovorom re­gulira promjene iz točke I. i II. ove Odluke, na način da Hrvatska
banka za obnovu i razvitak i Hrvat­ske vode zatvore svoja potraživa­nja po
ugovorima o kreditu PHO-40000-1, PHO-40000-2, PHO-40000-3, PHO-40000-4 (Tablica
3.), te Hrvatska banka za obnovu i razvitak i poslovne banke zatvore potraživa­nja
po ugovorima o kreditu broj PHO-50400-01, PHO-50400-02, PHO-50400-03,
PHO-50400-05, PHO-50400-06, PHO-50400-07, PHO-50400-08, PHO-50400-10,
PHO-50400-11 (Tablica 2.), te da zatvore potraživa­nja po ugovorima između
Hrvatskih voda i kraj­njih korisnika i po ugovorima između pos­lov­nih banaka i
lokalnih komunalnih poduzeća.

IV.

Zadužuju se Ministarstvo financija i Fond za re­gionalni
razvoj da u proračunu Fonda za re­gionalni razvoj za 2003. godinu, i ostale
godine do konačne otplate planiraju preuzima­nje otplate kredita iz vlastitih
sredstava Hrvatska banka za obnovu i razvitak u stavci: Plaća­nje po preuzetim
obvezama za Hrvatske vode/HBOR PHO-4000-2-glavnica i u stavci: Plaća­nje po
preuzetim obvezama za Hrvatske vode/HBOR PHO-4000-2-kamate.

V.

Zadužuju se Hrvatske vode da otplate anuiteta po
zajmu Svjetske banke i Hrvatske banke za obnovu i razvitak koje dospijevaju na
naplatu zak­ljučno s 31. prosincem 2002. godine, podmire iz svojih sredstava, a
da nenaplaćena potraživa­nja od kraj­njih korisnika po istom osnovu kao i u točki
I. ove Odluke re­guliraju i međusobno razriješe u primjerenom roku, upisom svog
udjela u vlasništvu tih pojedinih poduzeća ili komunalnih poduzeća, gradova ili
općina koji su se zadužili kao sekundarni dužnik.

VI.

U svrhu provedbe ove Odluke, kao ­njezin sastavni dio
prilažu se:

– Tablica 1. Pre­gled zajma Svjetske banke na dan 31.
prosinca 2001. godine, IBRD–3760 HR

– Tablica 2. Pre­gled uplata – lokalna komunalna
poduzeća (poslovne banke)

– Tablica 3. Pre­gled kredita HBOR-IBRD na dan 31.
prosinca 2001. godine, IBRD–3760 HR.

VII.

Zadužuje se Ministarstvo financija za nadzor provedbe
ove Odluke, te da o ­njezinoj provedbi izvijesti Vladu Republike Hr­vat­ske do
31. ožujka 2003. godine.

VIII.

Ova Odluka stupa na snagu danom donoše­nja, a objavit
će se u »Narodnim  novinama«.

Klasa: 441-03/94-01/01
Urbroj: 5030120-02-1
Zagreb, 31. listopada 2002.

Predsjednik
**Ivica Račan,** v. r.

if !supportEmptyParas endif

Tablica I

[Prvi dio](dodatni/358639.gif)
[Drugi dio](dodatni/358640.gif)
[Treći dio](dodatni/358641.gif)

Tablica II

[Prvi dio](dodatni/358642.gif)

Tablica III

[Prvi dio](dodatni/358643.gif)
[Drugi dio](dodatni/358644.gif)

Odluka, NN 131/2002-2125